open-index/open-wikipedia-markdown huggingface dataset:
Generál MacArthur

***Generál MacArthur*** je americký vojnový životopisný film režiséra Josepha Sargenta z roku 1977 o generálovi Douglasovi MacArthurovi, ktorý bol najvyšším veliteľom spojeneckých armád v juhozápadnom Tichomorí počas druhej svetovej vojny a veliteľom vojsk OSN počas kórejskej vojny. Hlavnú úlohu generála MacArthura hrá Gregory Peck.

## Externé odkazy
* 
* 

Kategória:Filmy USA
Kategória:Filmy podľa názvu
Kategória:Filmy z 1977
Kategória:Filmy s tematikou druhej svetovej vojny
Krajinský prezident

**Krajinský prezident** bol v období krajinského zriadenia najvyšší krajinský úradník, podriadený ministrovi vnútra. Bol menovaný česko-slovenským prezidentom na odporúčanie ministerstva vnútra. Zároveň bol prednostom Krajinského úradu a predseda Krajinského zastupiteľstva, Krajinského výboru a (formálne) aj krajinských komisií.

Zoznam krajinských prezidentov je uvedený pod Zoznam predsedov vlád Slovenska. Prvý krajinský prezident bol Ján Drobný (HSĽS), čo bolo jednou z podmienok vstupu HSĽS do česko-slovenskej vlády v roku 1927, viceprezidentom bol Jozef Országh.

Kategória:Dejiny Slovenska
Krajinské zastupiteľstvo

**Krajinské zastupiteľstvo** bol v období krajinského zriadenia zastupiteľský orgán jednej krajiny/zeme. 

Zvolával ho a predsedom jeho orgánov (pléna a Krajinského výboru) bol krajinský prezident.
Každé zastupiteľstvo malo dve tretiny členov volených na 6 rokov, jednu tretinu menovanú vládou. Slovenské zastupiteľstvo malo 54 členov, z toho 36 volených a 18 vymenovaných ústrednou vládou na návrh krajinského prezidenta. 

Malo zastupovať účasť občanov na správe krajiny, ale politické témy boli z jeho činnosti vyňaté a každé jeho uznesenie musel schváliť minister vnútra.

Prvé voľby do zastupiteľstiev sa konali 2. 12. 1928.

Kategória:Dejiny Slovenska
Opera (rozlišovacia stránka)

**Opera** môže byť:
* hudobnodramatické dielo hrané na scéne, pozri opera
* balík aplikácií pre prácu s internetom, pozri Opera (webový prehliadač)
* mesto v Taliansku, v regióne Lombardsko, pozri Opera (Lombardsko)
Berlínsky medzinárodný filmový festival

[náhľad|Berlinale Palast počas Berlínskeho filmového festivalu v roku [2007.]]
**Berlínsky medzinárodný filmový festival** (tiež známy pod pojmom **Berlinale**) je jeden z najvýznamnejších svetových filmových festivalov. Od roku 1951 sa každoročne koná v Berlíne.

66. ročník Berlinale sa konal od 11. do 21. februára 2016. Hlavnú cenu (Zlatého medveďa) si odniesol taliansky režisér Gianfranco Rosi za svoj dokumentárny film *Oheň na mori* (*Fire at Sea*).

67. ročník sa konal od 9. do 19. februára 2017.

V roku 2023 sa uskutočnil 73. ročník festivalu.

## Prehľad
Udeľované ceny a kategórie: 
* Zlatý medveď,
* Strieborný medveď, Veľká cena poroty,
* Strieborný medveď za réžiu,
* Strieborný medveď pre najlepšiu herečku,
* Strieborný medveď pre najlepšieho herca,
* Strieborný medveď za osobitný umelecký prínos,
* Strieborný medveď pre najlepšiu filmovú hudbu,
* Cena Modrý anjel pre najlepší európsky film,
* Cena Alfreda Bauera,
* Zlatý medveď pre najlepší krátky film,
* Strieborný medveď pre najlepší krátky film,
* Cirkevná cena ekumenickej poroty,
* Cena FIPRESCI medzinárodného zväzu kritikov,
* Mierová filmová cena,
* Cena Teddy gayov a lesbičiek,
* Cena organizácie Amnesty International.

## Galéria

Súbor:Internationalkma.jpg|Kino International
Súbor:Cubix2008.jpg|Cubix Kino
Súbor:Delphiberlin.jpg|Delphi Filmpalast
Súbor:Wendersinterview.JPG|Wim Wenders
Súbor:SharonStoneBerlinale.jpg|Sharon Stone


## Referencie

## Iné projekty

## Externé odkazy

* Medzinárodný filmový festival Berlín
* Berlinale Talent Campus
* http://www.kinderfilmfest.net/ 

Kategória:Medzinárodné filmové festivaly
Kategória:Filmové festivaly v Nemecku
Kategória:Filmový priemysel
Kategória:Kultúra v Berlíne
César

[náhľad|[Elsa Zylberstein na 2009 César Award.]]

**César** je filmové ocenenie, ktoré udeľuje francúzska Filmová umelecká akadémia (L’Académie des Arts et Techniques du Cinéma). Hlavným cieľom udeľovania tohto ocenenia je zviditeľniť najpozoruhodnejšie francúzske filmy v očiach divákov, ale aj distribútorov a prispieť tak na ich podporu. Ďalšou snahou je pravdivo mapovať francúzsku filmovú tvorbu a posledné roky dávajú jednoznačne najavo vôľu propagovať európske filmy v rámci svetovej globalizačnej konkurencie.

Prvé odovzdávanie, ktorého prezidentom bol Jean Gabin, sa uskutočnilo 3. apríla 1976. 25 bronzových sošiek, z ktorých každá váži 3 kg, je udelených každý rok na prelome februára a marca. Trofej prevzala meno César po svojom sochárskom tvorcovi, Césarovi Baldaccinim. Hlavným aktérom vo výbere a oceňovaní francúzskej filmovej produkcie spomedzi filmov uvedených v sálach kín od 1. januára do 31. decembra je Filmová umelecká akadémia. Táto inštitúcia, založená v roku 1975 z iniciatívy Georga Cravenna, počíta v súčasnosti medzi svojich členov viac ako 3 400 umelcov a filmových profesionálov.

V roku 2023 sa konal 48. ročník odovzdávania cien.

## Kategórie
* najlepší francúzsky film
* najlepší režisér
* najlepší herec
* najlepšia herečka
* najlepšia vedľajšia mužská úloha
* najlepšia vedľajšia ženská úloha
* najlepšia mužská herecká nádej
* najlepšia ženská herecká nádej
* najlepší prvý film
* najlepší scenár
* najlepší zahraničný film,
* najlepší film Európskej únie
* najlepší krátkometrážny film
* najlepšia hudba k filmu
* najlepšie kostýmy
* najlepšia kamera
* najlepšia dekorácia
* najlepší zvuk
* najlepší strih
* Čestný César

## Referencie

## Iné projekty

## Externé odkazy

* Oficiálna stránka


Kategória:Výrobky z bronzu
Kategória:Filmový priemysel
Kategória:Kultúra vo Francúzsku
Kategória:Francúzske ocenenia
Kategória:Filmové ocenenia vo Francúzsku
Dryopitek

**Dryopitek** (lat. Dryopithecus) je vyhynutý rod z čeľade dryopitekovité resp. z čeľade hominidi (Hominidae). V niektorých systémoch sa zaraďuje ako jediný rod podčeľade **dryopitekorodé** (Dryopithecinae) či skupiny (tribu) **Dryopithecini**.

Druhy:
* † Dryopithecus crusafronti – Španielsko
* † Dryopithecus laietanus - Španielsko
* † Dryopithecus fontani – Francúzsko, prvý nález z tejto podčeľade (opísaný 1856)
* † Dryopithecus brancoi (časť bola kedysi označovaná ako Rudapithecus hungaricus a Bodvapithecus altipalatus) – Maďarsko, pripomína šimpanza
* † Dryopithecus garedziensis (kedysi označovaný ako Udabnopithecus garedziensis) -Gruzínsko
* † Dryopithecus sihongensis - Čína
* † Dryopithecus wuduensis – Čína

Znaky dryopiteka:
* oblé diafýzy (stredné časti dlhých kostí končatín) a kĺby ako u dnešných ľudoopíc
* tenká zubná sklovina
* zmenšené cingulum
* Dryopithecus fontani: štruktúra končatín svedčí o štvornohom pohybe, noha mala znaky svedčiace o možnosti vyvinuúť sa na ľudskú nohu

Kategória:Dryopitekovité
Kategória:Hominidi
Keňapitek

**Keňapitek** (lat. Kenyapithecus) je vyhynutý rod z čeľade dryopitekovité resp. z čeľade Griphopithecidae.

Druhy:
*† Kenyapithecus wickeri (pôvodne Ramapithecus wickeri alebo Sivapithecus) – Fort Ternan, 14 mil. rokov
*† Kenyapithecus africanus (pôvodne označovaný ako Sivapithecus africanus; v roku 1999 návrh na vyčlenenie do nového rodu a druhu: Equatorius africanus; iný názov: Griphopitecus africanus) – Ukerewe (Viktóriino jazero) a Nachola v Keni, 15 – 14 mil. rokov, jeden z kandidátov na predkov dnešných ľudoopíc (pripomína šimpanza)

Kategória:Dryopitekovité
Kategória:Griphopithecidae
Sexbomba od vedľa

***Sexbomba od vedľa*** je tínedžerský film z roku 2004, v hlavných úlohách s Emile Hirschom a Elishou Cuthbert.

## Zápletka

*Matthew* je chalan pred maturitou, ktorý nerobí bláznivé veci. Považuje za svoj cieľ získať štipendium na vysokú školu a na tom tvrdo pracuje. Jeho život sa zmení, keď sa do veľajšieho domu nasťahuje mladé dievča *Danielle*, do ktorého sa na prvý pohľad zaľúbi. Matthew musí prehodnocovať svoj rebríček hodnôt, keď sa v jeho živote sa začnú diať bláznivé veci a začne chodiť s Danielle. To však nie je nič v porovnaní s tým, čo sa stane, keď sa dozvie, že Danielle je pornohviezda.

## Externé odkazy
* 
* 

Kategória:Filmy z 2004
Kategória:Filmy podľa názvu
Kategória:Filmy USA
Kategória:Tínedžerské filmy
Lovci myšlienok

***Lovci myšlienok*** je kriminálny triler z roku 2004 režiséra Rennyho Harlina. Neobvykle poslednou krajinou, kde sa tento film premietal boli Spojené štáty a to až v roku 2005. Dôvodom bola zmena distribútora z 20th Century Fox na Dimension Films.

## Zápletka
Tagline: Pre siedmich elitných profilerov je hľadanie vraha procesom eliminácie. Ich vlastnej eliminácie.

Midhunters su elitnou skupinou FBI profilerov, ktorí stopujú sériových vrahov, a film sa sústredí na skupinu siedmich nových členov. Na rutinnom cvičení je jeden z nich zabitý, čo odhalí, že jeden z nich je vrah. Výcvikové stredisko sa nachádza na vzdialenom ostrove, takže noví agenti musia sami zistiť, kto je vrahom, bez toho aby boli pri tom sami zabití.

## Externé odkazy
*Officiálna stránka
*
*

Kategória:Filmy z 2004

Kategória:Kriminálne filmové trilery USA
Kategória:Akčné filmové trilery USA
Kategória:Britské kriminálne filmové trilery
Kategória:Britské akčné filmové trilery
Kategória:Holandské kriminálne filmové trilery
Kategória:Holandské akčné filmové trilery
Kategória:Filmy podľa názvu
Školstvo

**Školstvo** je systém škôl a vzdelávacích zariadení. Týmto pojmom sa označuje aj celková organizácia a systém školskej výchovy.

## Pozri aj
* vzdelávanie
Jozef II.

**Jozef II.** môže byť:
* jeruzalemský patriarcha v rokoch 981 až 983, pozri Jozef II. (jeruzalemský patriarcha)
* konštantínopolský patriarcha v rokoch 1416 až 1439, pozri Jozef II. (konštantínopolský patriarcha)
* kyjevský metropolita v rokoch 1500 až 1501, pozri Jozef II. (kyjevský metropolita)
* patriarcha Chaldejskej katolíckej cirkvi v rokoch 1696 až 1713, pozri Jozef II. (chaldejský patriarcha)
* rímskonemecký cisár v rokoch 1765 do 1790, pozri Jozef II. (Svätá rímska ríša)
* alexandrijský patriarcha v rokoch 1946 až 1956, pozri Jozef II. (alexandrijský patriarcha)

Kategória:Rozlišovacie stránky – Panovník
Modrá lagúna

***Modrá lagúna*** je film režiséra Randala Kleisera.
Film má pokračovanie s názvom Návrat do modrej lagúny (Return to the Blue Lagoon, 1991).

## Zápletka

Dve deti po stroskotaní lode vyrastajú na rajskom tropickom ostrove. Po rokoch sú z nich dvaja teenageri, ktorých vzťahy su ovplyvňované zvláštnymi novými emóciami. Hoci tam nie su žiadni dospelí, ktorí by ich poučili, ich spravánie sa uberá veľmi civilizovanou cestou. Príroda vezme kormidlo, Emmeline Lestrange otehotnie, úplne nevedomá toho, že v nej rastie nový život. V noci, keď sa narodí chlapec, sa Richard Lestrange dozvie o pôvode zvukov bubna z druhej strany ostrova.

## Externé odkazy
* 
* 

Kategória:Filmy z 1980
Kategória:Filmy podľa názvu
Kategória:Filmy USA
Kategória:Romantické filmy USA
Terminátor 2: Deň zúčtovania

***Terminátor 2: Deň zúčtovania*** je film režiséra Jamesa Camerona.
Film je pokračovaním filmu Terminátor (The Terminator, 1984), a má pokračovanie s názvom Terminátor 3: Vzbura strojov (Terminator 3: Rise of the Machines, 2003).

Existuje nízkorozpočtový film Terminator II (1990), ten však nemá s trilógiou nič spoločné.

## Zápletka
Terminátor T-1000 prichádza z postapokalyptickej budúcnosti po vojne medzi ľuďmi a strojmi do roku 1994 aby zabil vodcu povstania ľudí, mladého Johna Connora. John na svoju ochranu posiela do minulosti ukoristeného T-800 (tento model mal zabiť nenarodeného Johna v prvom dieli). Otázkou je, či bude úspešnejší nový model, ktorý sa môže zmeniť na akýkoľvek predmet, ktorého sa dotkne, alebo starý T-800 s pomocou ľudí.

## Externé odkazy
* 
* 

Kategória:Filmy z 1991
Kategória:Filmy podľa názvu
Kategória:Filmy USA
Kategória:Vedecko-fantastické filmy
Kategória:Filmy režírované Jamesom Cameronom
Terminátor 3: Vzbura strojov

***Terminátor 3: Vzbura strojov*** je film režiséra Jonathana Mostowa.
Film je pokračovaním filmov Terminátor (The Terminator, 1984) a Terminátor 2: Deň zúčtovania (Terminator 2: Judgement Day, 1991).

## Externé odkazy
* 
* 

Kategória:Filmy z 2003
Kategória:Filmy podľa názvu
Kategória:Filmy USA
Kategória:Vedecko-fantastické filmy
Terminátor (film)

***Terminátor*** je vedecko-fantastický akčný film režiséra Jamesa Camerona. Film má pokračovania ''Terminátor 2: Deň zúčtovania'' (*Terminator 2: Judgement Day*, 1991)  ''Terminátor 3: Vzbura strojov'' (*Terminator 3: Rise of the Machines*, 2003) a ''Terminator 4: Salvation'' (*Terminator 4 Salvation*), *Terminator Genisys* a *Terminátor: Temný osud*.

## Zápletka
V Roku temnoty, 2029 vymysleli vládcovia planéty Zem jedinečný plán. Zmenia Budúcnosť tým, že zmenia Minulosť. Plán si žiada stvorenie bez ľútosti. Bez bolesti. Bez strachu. Stvorenie, ktoré nie je možné zastaviť. Stvoria Terminátora.

## Externé odkazy
* 
* 

Kategória:Filmy z 1984
Kategória:Filmy podľa názvu
Kategória:Filmy USA
Kategória:Vedecko-fantastické filmy
Kategória:Filmy režírované Jamesom Cameronom
Na dotyk

***Na dotyk*** je film z roku 2004 režírovaný Mikom Nicholsom. Scenár napísal Patrick Marber podľa vlastnej rovnomennej divadelnej hry (v slovenčine uvádzaná pod názvom *Bližšie od teba*). Hviezdami filmu, ktorý opisuje neveru, intimitu a obetovanie sa, sú Julia Robertsová, Clive Owen, Natalie Portman a Jude Law.

Natalie Portman bola za svoj výkon nominovaná na Oscara za najlepšiu ženskú vedľajšiu úlohu a Clive Owen bol nominovaný na Oscara za najlepšiu mužskú vedľajšiu úlohu.

## Externé odkazy
* 
* 
* Oficiálna stránka filmu

Kategória:Filmy z 2004
Kategória:Filmy podľa názvu
Kategória:Filmy USA
Kategória:Filmové drámy
Predátor (film)

***Predátor*** je film režiséra Johna McTiernana.
Film má pokračovanie s názvom Predátor 2 (Predator 2, 1990), Predátori (Predators, 2010) a spin-off Votrelec verzus Predátor (Alien Vs. Predator, 2004) a Votrelci verzus Predátor 2 (Aliens Vs. Predator:Requiem, 2007) .

## Zápletka

Záchranné komando vyslané na misiu do stredoamerickej džungle nájde ľudí, ktorých malo zachrániť, stiahnutých z kože za živa a zavesených na strome. Po zlikvidovaní tábora teroristov sa vracajú na miesto vyzdvihnutia, ale sú prenasledovaní a po jednom zabíjaní zvláštnym spôsobom. Lovcom je neznámy druh z vesmíru, ktorý zbiera lebky ako trofeje. Zmenšujúci sa počet vojakov bojuje o prežitie.

## Externé odkazy
*
*

Kategória:Filmy z 1987
Kategória:Filmy podľa názvu
Kategória:Akčné filmové trilery USA
Kategória:Vedecko-fantastické filmy
Kategória:Filmy o mimozemskom živote
Terminátor

**Terminátor** môže byť:

* vedecko-fantastický film z roku 1984, pozri Terminátor (film)
* druhé pokračovanie filmu Terminátor, pozri Terminátor 2: Deň zúčtovania
* tretie pokračovanie filmu Terminátor, pozri Terminátor 3: Vzbura strojov
* štvrté pokračovanie filmu Terminátor, pozri Terminator 4: Salvation 

Terminátor môže byť tiež:
* elektronická súčiastka, pozri terminátor (elektronika)
* rozhranie osvetlenej a neosvetlenej časti na povrchu nejakého vesmírneho telesa, pozri Terminátor (slnečný)
* sekvencia v DNA značiaca koniec transkripčnej jednotky, pozri terminátor (genetika)
2010: Druhá vesmírna odysea

**2010** je román Arthura C. Clarka a zároveň film režiséra Petera Hyamsa, známeho aj ako **2010: Druhá vesmírna odysea** (2010: Odyssey Two, 2010: The Year We Make Contact).

Je nasledovníkom filmu a románu 2001: Vesmírna odysea. Medzi filmami existujú určité faktické nezrovnalosti.

## Zápletka

Pokračovanie filmu 2001: Vesmírna odysea. Posádka Američanov a Rusov na ruskej lodi sa vydáva zistiť k čiernemu monolitu pri Jupiteri, čo sa stalo s posádkou Discovery. Členom posádky je aj výrobca počítača HAL 9000, ktorý má zistiť, či HAL zlyhal, a prečo. Na pozadí je motív silnejúceho napätia studenej vojny, ktorý sa prehĺbi do otvoreného konfliktu. Posolstvom filmu je zachovanie mieru.

## Externé odkazy
* 
* 

Kategória:Filmy z 1984
Kategória:Filmy podľa názvu
Kategória:Sci-fi filmy USA
Kategória:Sfilmované romány
Big Lebowski

**Big Lebowski** je americká kultová komédia z roku 1998, napísaná a režírovaná Joelom a Ethanom Coenovcami v hlavnej úlohe s Jeffom Bridgesom ako "The Dude", alebo Jeffrey Lebowski.
Jeffrey Lebowski, alias Dude, je najlenivejší človek v LA. Žije len pre svoju jedinú záľubu, bowling, až kým si ho nezmýlia s jeho menovcom Lebowskim (milionárom, ktorému niekto uniesol ženu) a znehodnotia mu obľúbený koberec. Tým sa začne strhujúca dráma, v ktorej vidinou náhrady koberca dostáva Dude za úlohu zachrániť Bunny (milionárovu nymfomaniackú ženu) z rúk únoscov výmenou za výkupné. Všetko prebieha v poriadku, až kým si Dudov kamarát z bowlingu Walter Sobchack nezmyslí nechať si všetky peniaze. Z výkupného si chcú uchmatnúť aj Maude Lebowská (tvrdí, že výkupné stopol jej milionársky otec z fondu pre nadané deti), Bunny Lebowskej fašisticko-nihilistický kamaráti, ale aj miestny pornoproducent Jackie Treehorn, ktorému Bunny dlží peniaze. Všetci tlačia na chudáka Duda, aby im vyriešil problém, pritom Dude je pred dôležitou kvalifikáciou na turnaj v bowlingu...

## Postavy vo filme
### Hlavné postavy
* **Jeffrey "Dude" Lebowski** (Jeff Bridges) je hlavná postava vo filme. *Dude*, veľký lenivec, má rád koktail *"Biely Medveď"* (alebo *"Biely Rus"*), marihuanu, svoj koberec a je veľkým milovníkom bowlingu. Má rád kapelu Creedence Clearwater Revival, neznáša Eagles a vo filme nazval Metallicu "bandou tupcov". Je dlhodobo nezamestnaný.
* **Walter Sobchack** (John Goodman) je vojnový veterán a verný priateľ *Dudea*. Pôvodne bol poľský katolík, ale konvertoval na judaizmus keď si vzal svoju už ex-manželku Cynthiu. Je veľmi paranoidný a pri každej príležitosti spomína, čo všetko zažil vo Vietnamskej vojne.
* **Theodore Donald "Donny" Kerabatsos** (Steve Buscemi) je tretí člen bowlingového tímu spolu s *Dudeom* a *Walterom*. Skoro vždy pri rozhovore Dudea a Waltera má nejakú otázku, ale Walter ho skoro vždy odbije poznámkou *"Drž už hubu Donny!"*
* **Jeffrey Lebowski** (David Huddleston) vo filme označovaný ako "Veľký Lebowski" je multi-milionár a menovec *Dudea*, ktorý je invalidný od *Kórejskej vojny*. Je ženatý s *"Bunny"* a je taktiež otcom *Maude Lebowskej* z predošlého manželstva.
* **Maude Lebowská** (Julianne Moore) je dcéra *Jeffrey "Veľkého" Lebowského, milionára*. Je feministka, ktorej (ako ona sama tvrdí) umelecké diela sú menované "ako silne vaginálne".
* **Bunny Lebowská** (Tara Reid) narodená ako *Fawn-Knutsenová* je druhá, márnotratná žena *Jeffreyho "Veľkého" Lebowského*.

### Vedľajšie postavy
* **Brandt** (Philip Seymour Hoffman) je asistent milionára *Jeffreyho Lebowského*.
* **Da Fino** (Jon Polito) je súkromný detektív najatý rodičmi *Bunny Lebowskej*.
* **Jackie Treehorn** (Ben Gazzara) je producent pornografických filmov, ktorý si zmýli *Dudea* s *"Veľkým" Lebowským*.

## Externé odkazy
* 
* 

Kategória:Filmy USA
Kategória:Filmy z 1998
Kategória:Filmy podľa názvu
Kategória:Filmové komédie USA
Kategória:Kultové filmy
Zlatá malina

náhľad|John Wilson na dvadsiatom ôsmom odovzdávaní Zlatých malín v roku 2008
**Zlatá malina** (; skrátene Razzies) je ocenenie za najhoršie filmové počiny, ktoré sa udeľuje od roku 1980 v predvečer odovzdávania Oscarov v Los Angeles. Laureátov ocenenia vyberá každý rok takmer 700 členov Nadácie ceny Zlatá malina v 16 krajinách.

S nápadom na Zlatú malinu prišiel v roku 1981 americký copywriter John J.B. Wilson potom, čo krátko po sebe videl filmy *[[Can't Stop the Music]]* a *[[Xanadu]]*. Zatiaľ čo na prvé odovzdávanie týchto cien dorazili len tri tucty ľudí, záujem o Zlaté maliny rástol a štvrtý ročník si už všimla aj CNN a káblové televízie.

Ceny samotné obvykle stoja 4,79 dolára za jednu a jedná sa o veľkú malinu usadenú na filmovom páse - oboje pozlátené sprejom.

## Oficiálne kategórie
;Aktuálne
* Najhorší film
* Najhorší režisér
* Najhorší herec
* Najhoršia herečka
* Najhorší herec vo vedľajšej úlohe
* Najhoršia herečka vo vedľajšej úlohe
* Najhorší pár
* Najhorší scenár
* Najhorší prequel alebo pokračovanie
* Najhorší remake
* Najhoršia titulná pieseň (toto ocenenie sa udeľuje zriedkavo)
;Zaniknuté
* Najhoršia nová hviezda (cena sa neudeľuje od roku 1999)

## Najhoršie filmy, ktoré získali ocenenia
* 1980: *Can't Stop the Music*
* 1981: *Mommie Dearest*
* 1982: *Inchon!*
* 1983: *Lonely Lady* 
* 1987: *Bolero*
* 1985: *Rambo; First Blood Part II.* 
* 1987: *Leonard Part 6*
* 1988: *Cocktail*
* 1989: *Star Trek V.*
* 1990: *Ford Fairlane & Ghosts Can't Do It*
* 1991: *Hudson Hawk*
* 1992: *Shining Through*
* 1993: *Indecent Proposal*
* 1994: *Color of Night*
* 1995: *Showgirls*
* 1996: *Striptease*
* 1997: *The Postman wins*
* 1998: *Burn Hollywood Burn*
* 1998: *Battlefield Earth*
* 1999: *Wild Wild West*
* 2001: *Freddy Got Fingered*
* 2002: *Swept Away*
* 2003: *Gigli*
* 2004: *Catwoman*
* 2006: *Basic Instinct 2*
* 2007: *I Know Who Killed Me*
* 2008: *The Love Guru*
* 2009: *Transformers: Revenge of the Fallen*
* 2010: *The Last Airbender*
* 2011: *Jack and Jill*
* 2012: *Twilight sága: Úsvit - 2. časť*
* 2014: *Saving Christmas*

## Iné projekty

## Externé odkazy
* 


Kategória:Anticeny
Zoznam vládcov Pruska

Toto je zoznam vládcov Pruska.

## Kniežatá
### Hohenzollerovci – Ansbachovská vetva
* 1525-1568 Albrecht
* 1568-1578 Albrecht Fridrich
* 1578-1603 Georg Fridrich

### Hohenzollerovci - Brandenburská vetva
* 1603 – 1608 Joachim Fridrich
* 1608- 1618 Johann Zigmund, správca, brandeburské knieža od roku 1618

### Brandenburskí kurfirsti
* 1618-1619 Johann Zigmund
* 1619-1640 Johann Viliam
* 1640-1688 Fridrich Viliam
* 1688-1713 Fridrich III. (Prusko), pruský kráľ od roku 1701

## Králi
Hohenzollerovci:
* 1701-1713 Fridrich I. (Prusko) (od 1688 brandenburský kurfirst)
* 1713-1740 Fridrich Viliam I.
* 1740-1786 Fridrich II. Veľký
* 1786-1797 Fridrich Viliam II.
* 1797-1840 Fridrich Viliam III.
* 1840-1861 Fridrich Viliam IV.
* 1861-1888 Viliam I. (od roku 1871 nemecký cisár)
*      1888 Fridrich III. (nemecký cisár)
* 1888-1918 Viliam II. (nemecký cisár)

Kategória:Vládcovia Pruska
Prusko
Schleiermacher

**Schleiermacher** je priezvisko, napr.:

* Andreas Schleiermacher (1787 – 1858), nemecký orientalista
* August Schleiermacher (1857 – 1953), nemecký fyzik
* Carl Schleiermacher (1810 – 1881), nemecký lekár
* Ernst Schleiermacher (1755 – 1884), nemecký prírodovedec
* Friedrich Schleiermacher (1768 – 1834), nemecký filozof a protestantský teológ
* Ludwig Schleiermacher (1785 – 1844), nemecký fyzik
* Steffen Schleiermacherová (* 1960), nemecký hudobný skladateľ, klavirista a dirigent
* Wilhelm Schleiermacher (1904 – 1977), nemecký archeológ
* Ruth Schleiermacherová (* 1949), nemecká krasokorčuliarka
Fichte

**Fichte** môže byť priezvisko viacerých osôb, napr.:
* Johann Gottlieb Fichte - nemecký filozof, otec Immanuela Hermanna Fichteho
* Immanuel Hermann Fichte - nemecký filozof, syn Johanna Gottlieba Fichteho
Suezská kríza

**Suezská kríza** v roku 1956 (júl-november) bola kríza, z ktorej sa neskôr vyvinul ozbrojený konflikt medzi Egyptom na jednej strane a alianciou Spojeného kráľovstva, Francúzska a Izraela na strane druhej. Hlavný spor bola kontrola nad strategicky dôležitým Suezským kanálom. Výsledkom bolo oslabenie vplyvu európskych mocností, posilnenie egyptskej pozície a zvýšenie vplyvu Sovietskeho zväzu na blízkom východe.  

## Priebeh
thumb|left|Suezský kanál bol príčinou Suezskej krízy. Na obrázku je satelitný pohľad, na ktorom vidno aj kanál.
Spoločnosť Suezského prieplavu (*The Suez Canal Company*), ktorej akcie sa väčšinou nachádzali v rukách britských a francúzskych investorov, bola 26. júla 1956 znárodnená Egyptom. Egyptský prezident Gamal Násir zdôvodnil svoj krok potrebou financovať stavbu Asuánskej priehrady z plavebných poplatkov. Spojené kráľovstvo a Francúzsko začali okamžite tajné vojenské rokovanie o možnosti invázie do Egypta a zosadení prezidenta. Nedokázali pre tento plán získať podporu USA a Spojené kráľovstvo od neho nakoniec ustúpila. Súhlasila však s tajným plánom Francúzska a Izraela, podľa ktorého mal Izrael zaútočiť na Egypt a kombinované anglo-francúzske jednotky následne zasiahnuť na obnovenie poriadku. Pod zámienkou, že Egypt toleruje ozbrojené akcie z pásma Gazy (vtedy pod egyptskou správou) Izrael začal inváziu 29. októbra. Francúzsko a Veľká Británia obidvom stranám dali ultimátum, ktoré Násir odmietol. 31. októbra začali francúzske a britské bombardéry útočiť na egyptské letiská. Francúzske a britské jednotky sa zatiaľ presunuli z Malty a Cypru do Port Saidu a Port Faudu 5. a 6. novembra a obsadili prieplavné pásmo. Pád libry a negatívne reakcie zo strany USA spôsobili zastavenie celej operácie už nasledujúci deň. OSN so sovietskou a americkou podporou pohrozila intervenciou a anglo-francúzske sily sa v decembri stiahli. Mierové jednotky OSN boli vyslané do prieplavu a izraelské jednotky boli evakuované v marci 1957. Kríza posilnila prestíž Egypta a prezident Násir sa začal stále viac obracať o pomoc k ZSSR. Britský a francúzsky vplyv na Blízkom východe výrazne poklesol, rovnako ako prestíž britského premiéra Anthony Edena.

## Iné projekty

Kategória:Arabsko-izraelské vojny
Kategória:Vojny 20. storočia
Kategória:Izrael
Panenteizmus

**Panenteizmus** (gr. *pan en Theos*) je ponímanie boha, ktoré v sebe zjednocuje teizmus a panteizmus: svet spočíva v bohu, svet je spôsobom prejavu boha. Paneteizmus tvrdí, že celý svet je obsiahnutý v bohu. 

Predstaviteľmi panenteizmu boli napríklad: Plotinos, Augustín z Hippa, Ján Scotus Eriugena, Schleiermacher, Krause. Panenteizmus je blízky kresťanskej mystike.

## Externé odkazy

Kategória:Filozofia náboženstva
Kategória:Panteizmus
Móda

[náhľad|Móda zo slovenského časopisu Nový svet z roku [1941.]]
**Móda** alebo zriedkavo **fashion** [fešn] je aktuálny trend (neustále meniaci sa), má praktickú, ale aj estetickú funkciu. Vyjadruje sociálne postavenie, našu vlastnú osobnosť a naše preferencie z hľadiska farieb, štýlov, materiálov,… .Náš vkus reprezentuje oblečenie, doplnky, vlasy alebo makeup. 

## Oblasti zasiahnuté módou
Móda je sociálno-psychologický fenomén ktorý vplýva na rôzne ľudské aktivity. 

Azda najvýraznejšie sa móda aplikuje na oblečenie a iné aspekty ľudského výzoru, ale tiež zasahuje do hudby, umenia, politiky, filozofie (dokonca aj do matematiky). a tiež do ekonomických oblastí, ako tých, ktoré sa zaoberajú ekonomickým konaním na základe emócií.

Móda balancuje na rozhraní estetiky a inovácie, ovplyvnená detailami a nákladmi.

## Módne domy
V 20. storočí vznikali módne domy, ktoré navrhovali a propagovali nové módne trendy. Najmä vo Francúzsku a Taliansku.

* Chanel
* Versace
* Gucci
* Prada
* Armani
* Dolce & Gabbana
* Hermès
* Dior
* Louis Vuitton
*Balenciaga

## Referencie

## Iné projekty
Kraj (Česko-Slovensko, 1948 – 1960)

**Kraj** bola najväčšia územnosprávna jednotka v Česko-Slovensku v rokoch 1948 až 1960. Bola predchodcom krajskej správy z roku 1960 – *pozri* *[[kraj (1960 – 1990)]].*

## Vznik a zánik
19 krajov (z toho 13 v Česku a 6 na Slovensku) bolo v Česko-Slovensku zriadených podľa Ústavy 9. mája, ústavného zákona č. 150/1948 Zb. a zákona č. 280/1948 Zb. (posledný z 21. decembra 1948). K 24. decembru 1948 boli v Česko-Slovensku zriadené kraje a k 1. januáru 1949 začali v krajských mestách svoju činnosť *[[Krajský národný výbor|Krajské národné výbory]]*. Zákonom sa súčasne zrušilo krajinské zriadenie. 

Rozdelenie Česko-Slovenska na 19 krajov zaniklo schválením zákona č. 36/1960 Zb. z 9. apríla 1960 o územnom členení štátu, ktorým sa s účinnosťou od 1. júla 1960 prijalo nové administratívne členenie Česko-Slovenska, ktorým sa zmenili hranice a počet krajov na 10 (z toho 3 na Slovensku). Zároveň sa radikálne znížil počet okresov. 

## Krajská správa
Na čele krajov stáli Krajské národné výbory. Došlo aj k čiastočnej decentralizácii, keď časť agendy Zboru povereníkov (výkonný orgán na Slovensku) bola odovzdaná Krajským národným výborom.  

## Okresná správa
Kraje sa ďalej delili na okresy, ktoré spravovali Okresné národné výbory. Zákonom SNR č. 14/1949 o územnej reorganizácii okresov na Slovensku z 28. januára 1949 sa na Slovensku zriadilo 79 okresov.

## Členenie

###### Na území Česka boli zriadené kraje

###### Na Slovensku boli zriadené kraje

## Referencie

## Externé odkazy
* Zákon o krajskom zriadení z roku 1948

Kategória:Dejiny Slovenska
Kategória:Dejiny Česko-Slovenska

Kraj (1949 – 1960)
Zub múdrosti

[thumb|250px|[Röntgenová snímka s neprerezaným zubom múdrosti (vľavo dole), okolo zubná cysta]]
**Zuby múdrosti** sú tretie stoličky, ktoré sa u ľudí prerezávajú až v dospelosti, najčastejšie medzi 18. a 20. rokom. Niekedy sa objavia neskôr, v mnohých prípadoch sa neprerežú správne, alebo vôbec nie sú založené. Často musia byť vytrhnuté zubným lekárom, keď sa zaklinia pod druhými stoličkami (sedmičkami). 

Nazývame ich zuby múdrosti (ľudovo) preto, lebo v tomto veku sa človek považuje za dosť múdreho na to, aby mu rástli tieto zuby.

## Anatómia zubov múdrosti
Tretie stoličky majú najčastejšie dva korene, ale patria medzi zuby s najvariabilnejším počtom koreňov a koreňových kanálikov.

## Iné projekty

Kategória:Zuby
Vladimír Guth

Prof. RNDr. **Vladimír Guth**, DrSc. (* 3. február 1905, Vrchlabí – † 24. jún 1980, Praha) bol český astronóm.

## Životopis
Narodil sa vo Vrchlabí. Vyštudoval astronómiu na Prírodovedeckej fakulte Karlovej univerzity v Prahe, kde získal titul doktora prírodných vied (1929). Na svojej alma mater sa aj habilitoval (1949). V rokoch 1928 – 1950 pôsobil na Štátnej hvezdárni v Prahe a na observatóriu v Ondřejove. V roku 1951 vystriedal Antonína Bečvářa vo funkcii riaditeľa astronomického observatória na Skalnatom Plese. Počas pôsobenia dr. Gutha sa observatórium dobudovalo a začlenilo sa do sústavy akademických pracovísk ako Astronomický ústav Slovenskej akadémie vied, pričom sa V. Guth stal jeho prvým riaditeľom. V tomto čase doc. Guth pravidelne dochádzal prednášať na Univerzitu Komenského do Bratislavy. Vyškolil tiež prvých ašpirantov, takže väčšina slovenských astronómov sú buď priami jeho žiaci alebo žiaci jeho žiakov. V roku 1956 sa vrátil do Astronomického ústavu ČSAV v Ondřejove. Tu pôsobil vo funkcii vedúceho oddelenia medziplanetárnej hmoty a vedúceho observatória. V tom istom roku obhájil titul DrSc. Od roku 1961 externe prednášal astronómiu na Karlovej univerzite v Prahe, kde bol v roku 1966 vymenovaný za riadneho profesora. Zvolili ho tiež za člena korešpondenta SAV (1953) a neskôr aj ČSAV (1962). Zomrel 24. júna 1980 v Prahe.

## Práca
Hlavnou oblasťou vedeckej činnosti prof. Gutha bol výskum medziplanetárnej hmoty, osobitne dynamika komét a meteorických rojov. Stal sa svetovou kapacitou v metodike a interpretácii vizuálnych pozorovaní meteorov. Bol zakladateľom česko-slovenskej meteorickej školy, ktorá vo svetovom meradle získala mnohé prvenstvá. Venoval sa však aj iným astronomickým problémom: od výpočtu dráh komét cez dynamiku umelých družíc až po výskum atmosférickej extinkcie. Viedol dve výpravy do ZSSR za zatmením Slnka (v rokoch 1936 a 1954). Mal zásluhu na úspešnej účasti Česko-Slovenska na veľkých medzinárodných projektoch, ako bol Medzinárodný geofyzikálny rok (1957/58) či program Interkozmos. Bol spoluautorom známej dvojzväzkovej knihy *Astronómia* (1954) a 37 vydaní *Hvezdárskej ročenky*.

Napísal viacero pôvodných vedeckých prác z meteorickej astronómie, astrometrie a nebeskej mechaniky. V rokoch 1959 – 1962 bol prvým predsedom Slovenskej astronomickej spoločnosti pri SAV a od roku 1966 podpredsedom Česko-slovenskej komisie Interkozmos. Výrazom medzinárodného uznania jeho výsledkov bolo zvolenie za prezidenta komisie pre meteory a meteority Medzinárodnej astronomickej únie (1952 – 1958) – bol prvým česko-slovenským astronómom, ktorý sa stal predsedom niektorej z komisií MAÚ.

## Externé odkazy

* 

Kategória:Českí astronómovia
Kategória:Osobnosti z Vrchlabí
Kategória:Osobnosti z Prahy
Ivan Györffy

**Ivan Györffy** (* 28. december 1830, Mociu, dnešné Rumunsko – † 16. jún 1883, Ostrihom, dnešné Maďarsko) bol maďarský pedagóg.

## Životopis
Narodil sa v Mociu v Klužskej župe. Štúdium na gymnáziu ukončil v Kluži. 
Po zložení učiteľských skúšok získal diplom od cisársko-kráľovského miestodržiteľa v Sibiu (). Po troch rokoch ho pozvali do Alba Iulie () za zbormajstra biskupskej katedrály. Tam pôsobil sedem rokov ako organista. Roku 1862 ho v Zente (dnešné Srbsko) zvolili za profesora. Svoju rozsiahlu literárnu činnosť začal r. 1862 v novinách *Katholikus Néplap* (K výchove náboženskej morálky katolíckej mládeže) a pokračoval vo viacerých ďalších novinách. Roku 1867 ho uhorský prímas Ján Šimor pozval do Ostrihomu, kde sa stal hlavným učiteľom prímaskej cvičnej školy. Túto školu často vyhľadávali i zahraniční záujemcovia. V Ostrihome zriadil a viedol verejnú knižnicu so 4 000 zväzkami. Jeho jazykovedná zbierka urobila veľkú službu maďarskej jazykovede. 

Zomrel 16. júna 1883 v Ostrihome. 

## Práca
Györffy patrí medzi zakladateľov Eötvösovho kolégia a je spoluautorom Maďarskej encyklopédie. Napísal 4 učebnice pre ľudové školy – do slovenčiny ich preložil Andrej Kubina
* Zemepisná knižôčka
* Dejepis Uhorskej krajiny
* Prírodopis
* Silozpyt s počiatkami lučby. 
V roku 1879 na celoštátnej výstave kníh v Stoličnom Belehrade jeho učebnice a učebné pomôcky získali bronzovú medailu.
     
## Externé odkazy
* 

Kategória:Maďarskí pedagógovia
Batman

**Batman** môže byť:
* hmotnostná jednotka v Iráne (2,969 6 kg), pozri batman (hmotnosť)
* v Turecku:
** sídlo, pozri Batman (Turecko)
** provincia, pozri Batman (provicia)
** rieka, pozri Batman (rieka)
* americký komiks:
** komiks vychádzajúci od roku 1940 dodnes, pozri Batman (komiks)
** comic strip vychádzajúci v rokoch 1943 – 1991 v rôznych novinách (pôvodne pod názvom Batman and Robin), pozri Batman (comic strip)
* televízny seriál:
** hraný zo 60. rokov 20. storočia, pozri Batman (televízny seriál)
** animovaný The Batman vs. Dracula
** animovaný z 90. rokov 20. storočia, pozri 
** animovaný z 0. rokov 21. storočia, pozri Batman (animovaný seriál zo začiatku 21. storočia)
* názov, resp. súčasť názvu filmov, najmä:
** Batman (film z roku 1943)
** Batman and Robin (film z roku 1949)
** Batman (film z roku 1966)
** Batman (film z roku 1989)
** Batman sa vracia (1992)
** Batman navždy (1995)
** Batman a Robin (1997)
** 
** Batman & Mr. Freeze: Supernula (1998)
** 
** Batman Beyond: Return of the Joker
** Batman začína (2005)
** Temný rytier (2008)
** Návrat Temného rytiera (2012)
** Batman vs. Superman: Úsvit spravodlivosti (2016)
** Justice League (2017)
** The Batman (2022)
** Return to the Batcave: The Misadventures of Adam and Burt
* videohra, pozri Batman (videohra)
* druh veľkého nákladného auta z roku 2006, pozri Batman (auto)
* prezývka speváka skupiny IMx menom Marques Houston

## Pozri aj
* v Austrálii:
** priezvisko jedného zo zakladateľov mesta Melbourne, pozri John Batman
** Batmanova zmluva
** volebný obvod vo Viktórii v Austrálii, pozri Division of Batman
* Ira Coleman Batman (americký sudca a politik v Indiane na začiatku 20. storočia)
Duccio di Buoninsegna

**Duccio di Buoninsegna**, známejší pod menom **Duccio** (* 1255, Siena – † 1319) bol svojho času jedným z najvplyvnejších sienskych talianskych umelcov a jednou z najdôležitejších postáv vo vývoji európskeho maliarstva. Duccio je vo všeobecnosti považovaný za umelca, ktorý mal najvýraznejší vplyv na formovanie gotického štýlu v Európe.

## Dielo
thumb|Rucellajská Madona, okolo 1285
thumb|Maesta, Metropolitné múzeum umenia, Siena
* Madona s dieťaťom a dvoma anjelmi (Madonna con bambino e due Angeli), 1283 – 1284, Metropolitné múzeum umenia, Siena, Taliansko
* Rucellajská Madona (Madonna Rucellai), okolo 1285, tempera na dreve, Galleria degli Uffizi, Florencia, Taliansko, uložené v Bazilike di Santa Maria Novella, Florencia 
* Madona s dieťaťom (Madonna and Child), okolo 1300, maľba na dreve, Metropolitan Museum of Art, New York (kúpená v roku 2004 za viac ako 45 miliónov dolárov),
* Crevolská Madona (Madonna Crevole), okolo 1280, tempera na dreve, Museo dell'Opera del Duomo, Siena, Taliansko
* Maesta (Maestà), 1280, Bologna, Chiesa dei Servi
* Gualinská Madona (Madonna Gualino), 1285, Turín, Galleria Sabauda
* Maesta (Maestà), 1288 – 1300, Múzeum umenia, Bern, Švajčiarsko
* Františkánska Madona, okolo 1300, tempera na dreve, Pinacoteca Nazionale, Siena, Taliansko,
* Triptych Svätá Madona a Ježiško so sv. Dominikom a sv. Aurea (The Holy Virgin and the Christ Child with St. Dominic and St. Aurea), okolo 1300, tempera na paneli, Londýnska národná galéria, Londýn, Spojené kráľovstvo,
* Svätá Madona s Ježiškom a štyrmi svätými, okolo 1305, tempera na paneli, Pinacoteca Nazionale, Siena
* Maesta (Maestà), 1308, Metropolitné múzeum umenia, Siena
* Zostúpenie Ducha Svätého, 1308 – 1311, tempera na dreve, Metropolitné múzeum umenia, Siena

## Iné projekty

## Externé odkazy
* Galéria diel na artcyclopédii

Kategória:Narodenia v 1255
Kategória:Úmrtia v 1319
Kategória:Gotickí maliari
Kategória:Talianski maliari
Kategória:Osobnosti zo Sieny
Jan van Eyck

**Jan van Eyck** (* 1385, Maaseik, Belgicko – † 1441, Bruggy) bol flámsky maliar, jeden z prvých, ktorí spopularizovali olejomaľbu.

Patrí k najväčším a najvýznamnejším maliarom zaalpskej renesancie. Nebol síce vynálezcom olejomaľby, dokonale však zvládol techniku lazúr - nanášania vrstiev transparentnej maľby. Mimoriadne citlivo dokázal vystihnúť aj dopadajúce svetlo. Vyžíval sa v opise záhybov drapérie a presne vymedzoval rozhranie medzi dopadajúcim svetlom a odvrátenou stranou tvaru. Maľoval aj sochy s natoľko presnými kontrastmi svetla a tieňa, že len ťažko uveriť, že nie sú trojrozmerne. Jeho najznámejšie dielo je muž v červenom turbane pravdepodobne jeho vlastná podobizeň

## Dielo
thumb|left|Portrét manželov Arnolfini, Národná galéria v Londýne, 1434
* *Podobizeň manželov Arnolfiniových*, 1432
* *[[Gentský oltár]] (Adorácia mystického Baránka)*, 1432 – katedrála sv. Bava, Gent, Belgicko
* *Zvestovanie Panne Márii*, 1440, olej na dreve, Thyssen-Bornemisza Collection, Lugano-Castagnola, Švajčiarsko.
* *Madona z Luccy*, asi 1430 – Städelsches Kunstinstitut, Frankfurt nad Mohanom, Nemecko

## Iné projekty

## Externé odkazy
* Jan van Eyck's travel from Flanders to Granada (1428–1429)
* Jan van Eyck Gallery at MuseumSyndicate
* Closer to Van Eyck (The ''Ghent Altarpiece'' in 100 billion pixels)
* Jan Van Eyck in BALaT – Belgian Art Links and Tools (KIK-IRPA, Brussels)
* ''Petrus Christus: Renaissance master of Bruges''
* ''The Renaissance in the North''
* Christopher D. M. Atkins, “''Saint Francis of Assisi Receiving the Stigmata'' by Jan van Eyck (cat. 314)” 

Kategória:Narodenia v 1385
Kategória:Úmrtia v 1441
Kategória:Flámski maliari
Kategória:Dvorní maliari
Georges de La Tour

thumb
thumb
**Georges de La Tour** (* 1593 – † 30. január 1652) bol francúzsky maliar.

## Dielo
* Výchova Panny Márie - (Education of the Virgin), 1640, olej na plátne, The Frick Collection, New York, USA.

## Iné projekty

 

Kategória:Francúzski maliari
Kategória:Barokoví maliari
Kategória:Narodenia v 1593
Kategória:Úmrtia v 1652
Lorenzo Lotto

thumb|''Narodenie Ježiša''
**Lorenzo Lotto** (* asi 1480, Benátky – † 1556/1557, Loreto) bol taliansky renesančný maliar.

## Dielo
* Narodenie Ježiša - (The Nativity), 1523, olej na dreve, Národná galéria umenia, Washington, DC, USA.

## Iné projekty

## Externé odkazy
* www.artmuseum.cz 
* Lorenzo Lotto 
* Omaggio a Lorenzo Lotto. I dipinti dell'Ermitage alle Gallerie dell'Accademia 
*Lotto's paintings in various museums of the world
*Lorenzo Lotto: rediscovered master of the Renaissance
*Painters of reality: the legacy of Leonardo and Caravaggio in Lombardy

Kategória:Narodenia v 15. storočí
Kategória:Úmrtia v 16. storočí
Kategória:Renesanční maliari
Kategória:Talianski maliari
Kategória:Osobnosti z Benátok
Pietro Perugino

náhľad|Pietro Perugino, autoportrét
náhľad|Madonna

**Pietro Perugino** (* 1446, Città della Pieve, Umbria – † 1524, Fontignano pri Città della Pieve) bol taliansky maliar.

## Dielo
* Ukrižovanie s Pannou Máriou, sv.Jánom, sv. Jeremiášom a Máriou Magdalénou – (The Crucifixion with the Virgin, St. John, St. Jerome and St. Mary Magdalene), 1485, olej na plátne, Národná galleria umenia, Washington, DC, USA.

## Iné projekty

Kategória:Narodenia v 1446
Kategória:Úmrtia v 1524
Kategória:Renesanční maliari
Kategória:Talianski maliari
Kategória:Úmrtia na mor
Kategória:Talianski freskári
Andrej Rubľov

[thumb|[Ikona Najsvätejšej Trojice (Andrej Rubľov)|Svätá Trojica - najslávnejšia Rubľovova ikona]]
[thumb|vpravo|[Kristus Pantokrator, fragment. Zvenigorod, okolo 1410.]]
**Andrej Rubľov** (; * 1360? – † 29. január 1430) bol ruský maliar ikon. Z jeho diel sa dochovalo veľmi málo, mnohé z nich boli premaľované, zničené, alebo je ich autorstvo sporné (keďže samotný Rubľov sa na svoje diela nepodpisoval). Taktiež sa nezachovala žiadna podobizeň maliara - jediná stopa sú miniatúry z 16. storočia, ktoré zobrazujú Rubľova a Danilu pri práci v Andronikovskom monastieri ako mnícha s holou hlavou a bradou na rebríku. V roku 1988 bol kanonizovaný Ruskou pravoslávnou cirkvou za svätého.

## Životopis
Presný dátum ani miesto narodenia Rubľova nie sú známe. V mladom veku vstúpil do monastiera (pravdepodobne  do Trojicko-sergijevskej lavry). Prvýkrát sa jeho meno objavilo v záznamoch kronikárov v roku 1405, keď spolu s Feofanom Grekom a Prochorom z Gorodca pracoval na freskách chrámu Zvestovania v moskovskom Kremli. Tieto maľby boli neskôr zničené, ale rovnaká skupina maliarov vytvorila aj chrámový ikonostas. Vtedy bol kronikármi uvádzaný až na treťom mieste, čo značí, že v tej dobe mal ešte malé skúsenosti. Je mu tiež pripisované autorstvo (dnes už iba fragmentov) fresiek kostola Zosnutia presv. Bohorodičky v Zvenigorode z roku 1400.

V roku 1408 sa Rubľov opäť objavil v záznamoch - išlo o realizáciu fresiek v chráme Zosnutia presv. Bohorodičky vo Vladimíre, ktoré vytváral s mníchom Danilom Čorným. V tomto roku došlo aj k veľkému poškodeniu jeho domovského monastiera po útoku Tatárov, obnova výzdoby znovopostaveného chrámu bola zverená Danilovi, Rubľovovi a ich žiakom. Z fresiek sa dochovali iba fragmenty, no ikonostas bol zachránený - je to pravdepodobne najstarší ikonostas zachovaný ako celok.

Po dokončení prác v monastieri sa Rubľov presunul do Andronikovského monastiera v Moskve, kde namaľoval svoje posledné dielo - fresky v chráme Spasiteľa. Tu 29. januára 1430 umrel a je tu aj pochovaný.

## Dielo
* *Vladimírska Bohorodička*, okolo 1408, tempera na dreve
* *Posledný súd*, okolo 1408, freska
* *Apoštol Pavol*, okolo 1410, tempera na dreve
* *Kristus Pantokrator*, okolo 1410, tempera na dreve
* *Archaniel Michal*, okolo 1410, tempera na dreve
* *[[Ikona Najsvätejšej Trojice (Andrej Rubľov)|Svätá Trojica]]*, po 1410, alebo 1425-1427, tempera na dreve

## Literatúra
* 

## Iné projekty
.

Kategória:Narodenia v 14. storočí
Kategória:Úmrtia v 1430
Kategória:Gotickí maliari
Kategória:Ruskí maliari
Kategória:Ruskí pravoslávni svätci
Francisco Zurbarán

**Francisco Zurbarán** (* 7. november 1598, Fuente de Cantos, Španielsko – † 27. august 1664, Madrid, Španielsko) bol španielsky maliar.

## Dielo
* *Nepoškvrnené počatie* – 1660
* *Sv. Bonaventura na smrteľnej posteli* – 1629 
* *Sv. Agáta* – 16301633 
* *Zátišie* – 1633 
* *Herkules bojujúci s levom* – 1634 
* *Sv. Lukáš pred ukrižovaným Kristom* – 16351640 
* *Sv. [[Ľudovít Bertrand|Louis Bertrand]]* – olejomaľba, 1636 – 1638 
* *Fra Gonzalo de Illescas – [[1639]] 
* *Sv. František* – [[1645]]

== Galéria ==
<gallery>
Súbor:Francisco de Zurbarán - Fray Pedro Machado - Google Art Project.jpg|*Portrét Pedra Machada*
Súbor:Francisco de Zurbarán 006.jpg|*Agnus Dei*
Súbor:Francisco de Zurbarán - Crucifixion - The Art Institute of Chicago.jpg|*Ježiš Kristus*
Súbor:Inmaculada (Zurbarán).jpg|*Nepoškvrnené počatie*
</gallery>
<gallery>
Súbor:Bodegón de recipientes (Zurbarán).jpg|*Bodegón*
Súbor:Francisco de Zurbarán 007.jpg|*Smrť svätého Bonaventúru*
Súbor:Muerte de Hércules, por Zurbarán.jpg|*Herkulova smrť*
Súbor:Francisco de Zurbarán 057.jpg|*Svätý František z Assisi''


## Referencie


## Iné projekty

Kategória:Španielski maliari
Kategória:Osobnosti na španielskych poštových známkach
Svätá rodina so svätou Annou

**Svätá rodina so svätou Annou** (tal. *Sant'Anna, la Vergine e il Bambino con l'agnellino*, slov. *Svätá Anna, Panna Mária a Dieťa s baránkom*) je olejomaľba renesančného umelca Leonarda da Vinciho zobrazujúca svätú Annu, jej dcéru Pannu Máriu a dieťa Ježiša. 

Skupinku postáv umelec umiestnil do skalného údolia, otvárajúceho sa do ľudoprázdnej krajiny. Panna Mária sedí na kolenách svojej matky a zúčastňuje sa na hre svojho syna. Ten s detskou hravosťou ťahá za uši baránka. 

Dielo, známe aj pod názvami *Svätá Anna samotretia*, *Panna Mária a Dieťa so svätou Annou*, možno chápať aj s genealogického pohľadu, kedy Leonardo zachytil na obraze dávnu tému Kristovho rodokmeňa. Baránok tu symbolicky predstavuje budúcu obeť, cez ktorú Ježiš zachráni ľudstvo.

Obraz bol pôvodne určený pre hlavný oltár kostola Santissima Annunziata vo Florencii. 

Práce na tomto diele Leonardo začal v roku 1500, no často ho prepracovával v množstve výkresov a skíc (jeden kartón so skicou sa nachádza v zbierkach londýnskej Národnej galérie). Napokon, ako i iné ďalšie jeho diela, ostalo nedokončené. Podľa všetkého ho mal pri sebe na sklonku života v čase svojho pôsobenia pri dvore kráľa Františka I. Príčina nedokončenia obrazu mohla tkvieť i v tom, že v tomto období nad jeho záujmom o umenie víťazil záujem o matematiku a vedy. Za vlády Ľudovíta XIII. sa dostalo do kráľovských zbierok. 

## Zdroje

* G. Bartz, E. König, *Louvre*, Slovart, Praha, 2007, ISBN 978-80-7209-876-7
* M. Cinnotiová, *Louvre Paríž*, Tatran, Bratislava, 1989, ISBN 80-222-0030-1

Kategória:Leonardo da Vinci
Kategória:Renesančné výtvarné umenie
Kategória:Musée du Louvre
Červená

**Červená** je farba, zodpovedajúca najnižším frekvenciám, ktoré dokáže oko vnímať. Červená farba patrí medzi základné farby spektra, je to farba monochromatického svetla s vlnovou dĺžkou približne 700 nm. Svetlo s ešte nižšou frekvenčnou dĺžkou už ľudské oko nie je schopné vnímať, ide sa o tzv. infračervené žiarenie.

Červená farba je základnou farbou pri aditívnom miešaní farieb, jej doplnkom je tyrkysová.

## Použitie a symbolika červenej farby
* Okysličená ľudská krv má červenú farbu, čo je spôsobené prítomnosťou hemoglobínu. S týmto faktom pravdepodobne súvisí ďalšia symbolika:
** Červená farba symbolizuje hnev.
** Planéta Mars má červenkastú farbu (z dôvodu prítomnosti oxidov železa), pre ktoré bola asociovaná s bohom vojny Marsom.
** V kresťanstve je červená farba symbolom preliatej krvi mučeníkov, preto sa používa ako liturgická farba pri ich pamiatke
* Historicky, najmä v tradícii antického Ríma, sa červená alebo purpurová farba chápe ako farba kráľovská alebo slávnostná. Z toho vychádza liturgické použitie červenej farby pri veľkých sviatkoch, ktoré nie sú oslavami mučeníkov (napr. Kvetná nedeľa, Veľký piatok, Zoslanie Ducha svätého)
* Červená farba je výrazná, preto sa chápe ako signál varovania alebo inej dôležitej správy.
** Červená farba na semafore (a na iných návestidlách v doprave) znamená *stoj*
* Červená farba symbolizuje lásku alebo erotiku (*[[červená knižnica]]*, *červené lucerny*)
* Červená farba symbolizuje socialistov alebo (najmä) komunistov
* V čínskej tradícii je červená farbou šťastia
* Červenou farbou sa kedysi v účtovníctve (najmä v anglicky hovoriacich krajinách) označoval dlh, prípadne strata (výraz *v červených číslach* znamená *v strate*)

## Iné projekty

Kategória:Farby